  Майя Бывальцева 14-тӥ южтолэзе Удмуртиын Пӧйшуран биатлон ортчоз. Вожвылъяськон Якшур-Бӧдья тракытсь «Солнечный» ыбылӥськон огъетын радъяськоз. Со сярысь элькунысь инкуазь узырлыкъёсъя но инкуазез утёнъя министерстволэн пресс-службаез ивортӥз. Ужрадэ пӧйшурасьёслэн но чорыгасьёслэн мер огазеяськонъёссылэн, пӧйшуран возёсэз нуисьёслэн, нимаз пӧйшурасьёслэн командаоссы пыриськыны быгато. Радъясьёс троссэ 25 команда люканы малпало Ӵошатсконэ пыриськыны быгато пӧйшурасьёс, кинлэн пӧйшуран билетэз, пыӵал тӥрлык возьыны но нуллыны лэзёнэз вань. Ужкагазъёсты но пыӵалъёсты полициысь ӧнерчиос эскерозы. Пӧйшуран биатлон пӧйшуран куасъёс пасьталазыя ӧжытсэ 15 сантиметр, небыт креплениосын) бодыостэк ортчытӥське Куриськонъёсты 5-тӥ южтолэзёзь кутозы. Ватсаса юанъёс 90-42-68, 90-10-62 номеръя сётыны, ӵошатсконлэн положениеныз  тодматскыны луоз. Тодэ вайытом, 6-тӥ южтолэзе Вотка ёросын «Тракторен биатлон» усьтэм калыккуспо шудонъёс ортчозы.  Тегъёс: Спорт Ижкар Биатлон Удмуртия пӧйшуран  